CELEX: 32022R0413
Language: bg
Date: 2022-03-10 00:00:00
Title: Регламент за изпълнение (ЕС) 2022/413 на Комисията от 10 март 2022 година за изменение за 330-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда

14.3.2022   
               
               
                  BG
               
               
                  Официален вестник на Европейския съюз
               
               
                  L 85/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/413 НА КОМИСИЯТА
         от 10 март 2022 година
         за изменение за 330-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даеш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на посочения регламент.
                  
               
                     (2)
                  
                  
                     На 7 март 2022 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено.
                  
               
                     (4)
                  
                  
                     За да се гарантира ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 март 2022 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В категорията „Юридически лица, групи и образувания“ от приложение I към Регламент (ЕО) № 881/2002 се добавя следното вписване:
            
               „KHATIBA AL-TAWHID WAL-JIHAD (KTJ) (изписване на оригиналния език: Катиба ат-Таухид валь-Джихад); Известна още като: a) JANNAT OSHIKLARI; б) Jama`at al-Tawhid wal-Jihad ; Преди това известна като: JANNAT OSHIKLARI. Адрес: не е приложимо. Други сведения: Khatiba al-Tawhid wal-Jihad (преди това известна като Jannat Oshiklari) е терористична организация, действаща в рамките на международната терористична организация Фронт Al-Nusrah за хората от Леванта. Групата действа главно в провинциите Hama, Idlib и Ladhiqiyah в Сирийската арабска република и провежда операции също в Турция, Киргизстан, Узбекистан, Руската федерация, Таджикистан, Казахстан, Египет, Афганистан, Украйна. KTJ има около 500 бойци. KTJ си сътрудничи и с терористични организации като Khatiba Imam al-Bukhari и Съюза за ислямски джихад. Дата на определянето, посочено в член 7г, параграф 2, буква и): 7.3.2022 г.“